
Դիմողը ուներ քաղաքական գիտությունների բակալավրի աստիճան: Նա ցանկանում էր դառնալ իրավաբան ու աշխատել որպես փաստաբան: Ուսումնական հաստատությունը ավարտելուց հետո նա ընդունվել է Հայաստանի Ամերիկյան համալսարանի (ՀԱՀ) իրավագիտության ֆակուլտետ LLM (Իրավագիտության Մագիստրոսի աստիճան) աստիճանի ծրագրով: ՀԱՀ-ի քաղաքականությունն էր համալսարանի LLM դասընթացի համար դիմումներ ընդունել քաղաքական գիտությունների բակալավրի աստիճան ունեցողներից: Այդ ծրագիրը հաստատվել էր որպես Պետական ուսումնական ծրագրի պահանջներին համապատասխանող և պետական իրավասու մարմնի կողմից համալսարանին տրվել էր դա հավաստող համապատասխան լիցենզիա: Այսպիսով, համալսարանի բակալավրի աստիճան ունեցող շրջանավարտները կարող էին Իրավագիտության Մագիստրոսի աստիճան ստանալ՝ առանց ավարտելու իրավունքի 4-ամյա ընդհանուր դասընթացները, որը որպես կանոն պահանջվում էր իրավունքի այլ սովորական դպրոցների բակալավրի ուսումնական ծրագրով: Այսպիսով, դիմողը ավարտել է ՀԱՀ-ը և ստացել Իրավագիտության մագիստրոսի աստիճան: Այնուհետև նա դիմել է փաստաբանների պալատի փաստաբանական դպրոց՝ ընդունելության քննություններին մասնակցելու և փաստաբանական գործունեություն իրականացնելու լիցենզիա ստանալու նպատակով: Դպրոցի ընդունելության հանձնաժողովը մերժել է դիմումը՝ հիմնվելով Օրենքի 17-րդ հոդվածի վրա, որ տալիս է «փաստաբան» հասկացության սահմանումը, համաձայն որի՝ «փաստաբան է համարվում այն անձը, ով ունի իրավագիտության բակալավրի աստիճան կամ բարձրագույն իրավաբանական կրթություն, և ով ավարտել է ուսուցումը փաստաբանական դպրոցում»: Բոլոնյան համակարգի սկզբունքներով իրականացված կրթական բարեփոխումների արդյունքում ներմուծված «բակալավրիատ» և «բակալավրի աստիճան ունեցող անձ»  հասկացությունը նշանակում է իրավունքի ֆակուլտետի շրջանավարտ: «Բարձրագույն իրավաբանական կրթություն ունեցող իրավաբան» հասկացությունը վերաբերում է Խորհրդային ուսումնական համակարգի 5-ամյա համալսարանական ծրագրով կրթություն ստացած շրջանավարտներին: Հանձնաժողովի համաձայն՝ դիմողը օրենքի 17-րդ հոդվածում նշված ոչ մի ծրագրով չի անցել «իրավունքի ընդհանուր դասընթացներ», և ՀԱՀ-ի LLM-ի աստիճանը չի համապատասխանում օրենքի երկու պահանջներից և ոչ մեկին: Դիմողը պատասխանել է, որ Կրթության մասին օրենքի համաձայն՝ LLM-ը համարվում է բարձրագույն կրթություն, և որ համալսարանական աստիճանների դասակարգման համակարգում այն պետք է ավելի բարձր լինի, քան բակալավրի աստիճանը: 
Սպառելով եռաստիճան դատական համակարգում իր պաշտպանության բոլոր միջոցները, որտեղ նրա բոլոր դիմումները մերժվեցին՝ դիմողը դիմել է Սահմանադրական Դատարան: Դատարանի առջև նա վիճարկում է, որ ենթարկվել է խտրական վերաբերմունքի
	
1. Կարգավորող նորմը
· ազգային նորմ
· միջազգային նորմ
2. Պաշտպանված հատկանիշը
· սեռ
· տարիք
· և այլն
3. Խտրականության տեսակը
· ուղղակի խտրականություն
· անուղղակի խտրականություն
· և այլն
4. Համեմատական եզրը
· տարբերակված վերաբերմունք
· էապես նույնանման իրավիճակ
5. Բացառության առկայությունը
· [bookmark: _GoBack]Կառուցողական գործողություն
· Աշխատանքին ներհատուկ պահանջ
· Ողջամիտ հարմարեցում
6. Օրինականության սկզբունքը
· Օրենքով սահմանված կարգով
· Օրենքի որոշակիություն և մատչելիություն
7. Նպատակի լեգիտիմությունը 
· օբյեկտիվ հիմքի առկայություն
8. Անհրաժեշտ է ժողովրդավարական հասարակարգում
· համաչափ միջոցներ
· անհրաժեշտ ու պիտանի միջոցներ
· վերաբերելի ու բավարար միջոցներ 
· ռացիոնալ կապ նպատակի ու միջոցի միջև






